# Политика по информационна сигурност

 БУЛБИО–НЦЗПБ ЕООД е уникално за Република България предприятие, което работи в сферата на производството на лекарствени и диагностични продукти и медицински изделия. Следвайки най-добрите европейски и световни практики, Дружеството е изградило доверие и коректни взаимоотношения с широк кръг клиентите в страната и чужбина.

 В БУЛБИО–НЦЗПБ ЕООД е внедрена Система за управление на сигурността на информацията (СУСИ), съответстваща на изискванията на международния стандарт ISO/IEC 27001:2022 като подходящо средство за осигуряване на адекватна защита на оперативната дейност на Дружеството, както и като предпоставка за поддържане на непрекъснатост на производствените процеси.

Настоящата Политика по информационната сигурност е основополагащ документ на СУСИ. Чрез нея ръководството, в лицето на управителя на БУЛБИО–НЦЗПБ ЕООД, декларира своята лична ангажираност и подкрепа на дейностите за опазване конфиденциалността, наличността, достъпността и правното съответствие на информационните активи (информация и оборудване) на БУЛБИО–НЦЗПБ ЕООД производство на биологични лекарствени продукти (кръвни продукти, имунологични продукти, продукти от човешки или животински произход); медицински изделия (ин-витро диагностични медицински изделия, хранителни среди и други); хранителни добавки.

Политиката по сигурност на информацията е насочена към защита на бизнес интересите и повишаване конкурентоспособността на Дружеството, като способства и за удовлетворяване на потребностите на заинтересованите страни, прилагайки националните и международни нормативни изисквания в областта на защита и сигурност на информацията

 Управлението на информационната сигурност в БУЛБИО–НЦЗПБ ЕООД сe основава на анализ на рисковете за бизнес процесите и възможностите, които се откриват в процеса на изпълнение на дейността и при промени във външната среда.

 За ефикасното протичане на всички процеси в Дружество и провеждане на тази Политика, ръководството определя следните основни стратегически цели по информационната сигурност:

Да гарантира конфиденциалността, цялостността и пълноценният достъп до всички физически и електронни информационни и комуникационни активи на Дружеството, като планира, подбере, внедри и поддържа адекватни организационни и технически мерки за защитата им въз основа на системно извършван анализ и оценка на риска и на процесите в организацията.

Да гарантира, че прилаганите мерки за информационна сигурност за третиране на идентифицираните рискове са определени въз основа на ясно дефинирани и документирани критерии за оценка на риска и се реализират по приоритети.

Да гарантира, че прилаганите мерки третиране на риска отговорят на стратегическите интереси на Дружеството и на нормативните и договорни изисквания към сигурността на информацията.

Да преглежда периодически и актуализира мерките за защита на информационна сигурност след обективна и компетентна системна оценка и преоценка на ефективността им.

Да следи и да се информира своевременно за нововъзникнали заплахи за информационните активи и организира без неоправдано забавяне прилагането на адекватни механизми и контроли за защита.

Да планира и предприема подходящи действия за осигуряване на непрекъсваемост на дейността на Дружеството и сигурността на информацията, като създаде, поддържа и тества периодически актуални планове за действие при възникване на извънредни ситуации.

Да осигури адекватна проверка и разследване на установените и предполагаеми пробиви в сигурността на информацията на Дружеството.

Да осигури системно обучение на всички служители на БУЛБИО–НЦЗПБ ЕООД по въпросите на информационната сигурност за формиране високо ниво на осъзнатост за техния личен принос за поддържането й.

Да осигури и документира адекватна информираност на всички доставчици на услуги, свързани с поддържането на информационно-комуникационните активи на Дружеството, за изискванията и мерките за гарантиране на информационната сигурност и упражнява системен контрол за спазването им.

Да поддържа СУСИ като открита управленска система, базирана на системен анализ, оценка и преоценка на риска за информационните и комуникационни активи, способна своевременно и адекватно да реагира на вътрешни промени и изменения в обкръжаващата среда, имащи въздействие върху сигурността на информацията на Дружеството.

 За ефективно постигане на посочените цели, в БУЛБИО–НЦЗПБ ЕООД е създаден специализиран орган - Група по информационна сигурност с ясно определени, документирани и обявени в Дружеството права и задължения по управлението на информационната сигурност.

За изпълнение на своите задължения, ГИС ползва компетентна външна техническа експертиза при стриктно спазване на изискванията за надеждност и конфиденциалност.

 Настоящата Политика по информационната сигурност е огласена, прилагана и поддържана на всички равнища в БУЛБИО–НЦЗПБ ЕООД. Обявена е и е разяснена пред заинтересованите външни страни по целесъобразност.

 Като Управител на БУЛБИО–НЦЗПБ ЕООД, декларирам личното си участие и поддръжка за изпълнение на всички елементи на обявената политика по сигурност на информацията.

10.04.2023г. Д-р Румен Кофинов

София /Управител/